**Rendszeres gyermekvédelmi kedvezmény**

**Ügyleírás**

 Rendszeres gyermekvédelmi kedvezményre a gyermek szociális helyzete alapján jogosult

**Szükséges okiratok**

**Az  igénylő adatlap ügyfélszolgálatnál történő benyújtása esetén az ügyintézés elősegítése érdekében a kérelmező személyi igazolványa, lakcímnyilvántartó-kártya és TAJ- kártya bemutatása szükséges!**

**A kérelemhez csatolni kell:**a havi rendszerességgel járó – nem vállalkozásból, illetve őstermelői tevékenységből származó- jövedelem esetén a kérelem benyújtását megelőző hónap jövedelméről szóló igazolást, a nem havi rendszerességgel szerzett, illetve vállalkozásból származó jövedelem esetén a kérelem benyújtásának hónapját közvetlenül megelőző tizenkét hónap alatt szerzett jövedelem egy havi átlagáról szóló igazolást,  gyermektartásdíj, ösztöndíjra vonatkozó igazolást

**A gyorsabb ügyintézés érdekében csatolni lehet:
 árvaellátás összegéről szóló hatósági bizonyítványt, álláskeresési ellátás határozatát, 16 év feletti gyermek esetében iskolalátogatási igazolást, nyugdíjasok esetén a Nyugdíjbiztosító Igazgatóság által kiadott nyugdíj összegéről szóló éves igazolást, a kérelem benyújtását megelőző hónap nyugdíjszelvényét. Válásról, gyermekelhelyezésről szóló bírósági végzés másolatát.**

## Ügyintézés határideje és díja

**60 nap, illetékmentes**

## Az alkalmazott jogszabályok

A gyermekek védelméről és a gyámügyi igazgatásról szóló 1997. évi XXXI. törvény.

## Egyéb fontos tudnivalók

**Időpontfoglalás lehetséges, telefonon az  (52) 517-618 számon ill.** [**interneten időpontfoglalás menüpontban.**](http://idopont.debrecen.hu/?m=w&p=menu&mid=6000&siteid=13) **Jogosultság feltételei:**A gyermeket gondozó családban az egy főre jutó havi jövedelem nem haladja meg:
- A nyugdíjminimum 135%-át, amely 38.475.-Ft,
- A nyugdíjminimum 145%-át, amely 41.325.- Ft, ha
 a) a gyermeket egyedülálló szülő illetve más törvényes képviselő gondozza, vagy
 b) ha a gyermek tartósan beteg, illetve súlyosan fogyatékos, vagy
 c) ha a nagykorúvá vált gyermek nappali oktatás munkarendje szerint tanulmányokat folytat és a 23. életévét még nem töltötte be, vagy felsőfokú oktatási intézmény nappali tagozatán tanul és a 25. életévét még nem töltötte be.
A támogatás időtartama:
a feltételek fennállása esetén a kedvezmény 1 év időtartamra kerül megállapításra.
- a gyermek 18 éves koráig, amennyiben addig nem folytat kereső tevékenységet
- a gyermek 23 éves koráig, amennyiben nappali oktatás munkarendje szerinti tanulmányokat folytat
- a gyermek 25 éves koráig, amennyiben felsőfokú oktatási intézmény nappali tagozatán tanul.
- akinek  rendszeres gyermekvédelmi kedvezményre való jogosultsága

**a./ a tárgyév augusztus 1-jén fennáll, a tárgyév augusztus hónapjában
b./ a tárgyév november 1-jén fennáll, a tárgyév november hónapjában**     **Erzsébet utalványt biztosít gyermekenként 6000.-Ft vagy 6500.-Ft értékben.**

 **A rendszeres gyermekvédelmi kedvezményre jogosult gyermek után a gyermek családbafogadó gyámjául kirendelt hozzátartozó pénzbeli ellátásra jogosult, ha
-** a gyermek tartására köteles, és
- nyugellátásban, korhatár előtti ellátásban, szolgálati járandóságban, balettművészeti életjáradékban, átmeneti bányászjáradékban, megváltozott munkaképességű személyek ellátásában, időskorúak járadékában vagy olyan ellátásban részesül, amely a nyugdíjszerű rendszeres szociális ellátások emeléséről szóló jogszabály hatálya alá tartozik. A pénzbeli ellátás havi összege - gyermekenként - az öregségi nyugdíj mindenkori legkisebb összegének 22 százaléka. A pénzbeli ellátásra való jogosultság mellett évente 2 alkalommal augusztus és november hónapra pótlék kerül folyósításra.
**A gyermek hátrányos, halmozottan hátrányos helyzetének fennállása**- a szülő, családba fogadó gyám alacsony iskolai végzettsége,
alacsony foglalkoztatottság tekintetében - aktív korúak ellátására való jogosultság vagy álláskeresőként történő nyilvántartásról szóló igazolás,
- lakókörnyezet, lakáskörülmény tekintetében elvégzett környezettanulmány alapján kerül megállapításra.

A hatáskörrel rendelkező szerv megnevezése az adott ügy tekintetében:

Becsehely Község Jegyzője

Az eljáró szerv illetékességi területe az adott ügy tekintetében:

Becsehely község illetékességi területe

Ügyfélfogadás:

Hétfő – Csütörtök 8,00 – 16,30 óra

Péntek 8,00 – 12,00 óra